पाकिस्तान में ड्रोन हमला, 16 की मौत  
पाकिस्तान के उत्तर-पश्चिमी कबायली इलाके में बुधवार को हुए एक अमेरिकी ड्रोन हमले में 16 लोगों की मौत हो गई है।
पाकिस्तान के उत्तर-पश्चिमी कबायली इलाके में बुधवार को हुए एक अमेरिकी ड्रोन हमले में 16 लोगों की मौत हो गई है। समाचार एजेंसी सिन्हुआ ने एक टीवी चैनल के हवाले से खबर दी है कि एक मानवरहित अमेरिकी विमान ने उत्तरी वजीरिस्तान में मिरानशाह के नजदीक एक घर पर दो मिसाइलें दागी थीं। स्थानीय लोगों ने घर के मलबे से शवों को बाहर निकाला।  सुरक्षा सूत्रों का दावा है कि मारे गए लोग स्थानीय तालिबानी आतंकवादी थे और उस घर का छुपने के लिए इस्तेमाल कर रहे थे। सीआईए व अफगान अधिकारियों का कहना है कि उत्तरी वजीरिस्तान तालिबान और अलकायदा का गढ़ है, जहां से वे अफगानिस्तान में विदेशी व अफगानी सुरक्षा बल पर सीमा-पार हमलों की योजना बनाते हैं। ड्रोन हमलों में इस साल अब तक कुल 428 लोग मारे गए हैं।